有心有力 36迪馬利亞有望續約1年
2024年04月06日 10:02
東網電視
更多新聞短片
迪馬利亞今季表現大勇。(Getty Images)
阿根廷國腳迪馬利亞上年夏天由祖雲達斯轉投葡超勁旅賓菲加之後,表現出色,會方計劃同呢位36歲翼鋒續約1年至2025年夏天,意味迪馬利亞可能打消返回阿甲掛靴嘅念頭。
迪馬利亞今季為賓菲加上陣23場聯賽入8球及7次助攻,如果計埋盃賽,總共上陣41場入15球,屬於球隊絕對主力。迪馬利亞原本只係同賓菲加簽1年約,準備等今夏約滿之後離隊,重返阿甲母會羅沙里奧中央。
不過,迪馬利亞父母早前收到死亡恐嚇,指如果迪馬利亞重投羅沙里奧中央,就會殺害佢嘅家人,令佢有所卻步。加上賓菲加願意向迪馬利亞開出新合約,增加佢留隊嘅可能性。